Predkladacia správa

Výročná správa o činnosti Sociálnej poisťovne za rok 2009 sa predkladá na rokovanie vlády Slovenskej republiky v súlade s § 122 ods. 4 písm. c) prvý bod zákona č. 461/2003 Z. z. o sociálnom poistení v znení zákona č. 677/2006 Z. z.
Výročná správa o činnosti Sociálnej poisťovne za rok 2009 bola v súlade s § 123 ods. 2 písm. b) prvý bod zákona č. 461/2003 Z. z. o sociálnom poistení v znení zákona č. 677/2006 Z. z. schválená Dozornou radou Sociálnej poisťovne dňa 13. apríla 2010.
Výročná správa o činnosti Sociálnej poisťovne za rok 2009 je vypracovaná v súlade so zákonom č. 461/2003 Z. z. o sociálnom poistení v znení neskorších predpisov. 
V textovej časti je uvedená najmä oblasť rozhodovacej činnosti v sociálnom poistení, oblasť riadiacej a organizačnej práce, oblasť kontrolnej činnosti, oblasť komunikácie s verejnosťou, oblasť stratégie, európskej integrácie, ľudských zdrojov, právnej služby a zahraničných vzťahov, oblasť hospodárenia s finančnými prostriedkami a majetkom Sociálnej poisťovne, oblasť výberu a vymáhania poistného na sociálne poistenie, oblasť vykonávania činností spojených s realizáciou starobného dôchodkového sporenia, oblasť správy pohľadávok, oblasť zabezpečovania prevádzky Sociálnej poisťovne ako inštitúcie a oblasť prevádzky a ďalšieho rozvoja informačného systému Sociálnej poisťovne. V plnom rozsahu je vo výročnej správe o činnosti Sociálnej poisťovne za rok 2009 zastúpený výkon nemocenského poistenia, úrazového poistenia, poistenia v nezamestnanosti a garančného poistenia a lekárskej posudkovej činnosti pri výkone sociálneho poistenia.
Súbor príloh podrobnejšie dokumentuje textovú časť výročnej správy o činnosti Sociálnej poisťovne za rok 2009.
Po prerokovaní vo vláde Slovenskej republiky bude výročná správa o činnosti Sociálnej poisťovne za rok 2009 v súlade s § 122 ods. 4 písm. c) prvý bod zákona č. 461/2003 Z. z. o sociálnom poistení v znení zákona č. 677/2006 Z. z. predložená na rokovanie Národnej rady Slovenskej republiky.